Програмиране за часовете по СИП ИТ в начален етап
25 юли 2014, 14:44 Публикувано в Начално образование | 20 коментара , 2240 прочита
Категории: Информатика и информационни технологии, Компютри, Забавление, Загадки, логически задачи, илюзии, феномени , Интернет, Интересни линкове
Определено няма да предлагам разпределение и теми... По-скоро идеята ми е да ви предложа забавни онлайн приложения, които ще ви помогнат да ангажирате учениците си с нещо провокиращо любопитството, интересът и уменията им да решават проблеми,и правейки това, да научат основите на програмирането.
Предложенията са три. Интересни са и дълго време ще държат прехласнати учениците ви( и не само тях, гарантирам)!
code.org е цяла вселена от интересни предизвикателства за насърчаване на програмирането сред малките ученици. Програмата "Час програмиране" ще ги провокира да покажат всичко на което са способни, за да преминат през лабиринтите с AngryBirds и ZombiesVS Plants, през чертането на фигури, ъгли и фрактали с артиста и, ако се справят добре, да получат сертификат. Това лято, сайтът добавя нови предизвикателства, а за учителите -интересни ънплъгт дейности. До преди 3 месеца една част от предизвикателствата беше преведена на български, но поради липсата на гласуване за превода, сега българският липсва като избор :(. Сред езиците има и руски.
CodeMonkey е забавна игра, чрез която учениците ще се научат на основни умения за програмиране. В играта те ще трябва да помогнат на маймунката да си вземе банани. Играта предлага на учениците поредица от тридесет все по-трудни предизвикателства, в които те трябва да помогнат на маймунката да достигне до своите банани. Естествено, това става само ако правилно са програмирани нейните движения. Не се поддържа български език, но има руски....http://www.codemonkey.co.il/
LightBot е интересно приложение, което предлага, чрез предизвикателства и решаване на проблемни ситуации, учениците ви да научат основите на програмирането. Тук герой е малко роботче, което трябва да бъде програмирано да стигне с определен брой действия до платформа, която да накара да светне (също с програмиране)..... http://light-bot.com/hocflash.html
Приятно програмиране!
# | от Vili Dafcheva на 25 юли 2014, 15:17
Две снимки от работата на третокласници с code.org
# | от queen_blunder на 25 юли 2014, 20:37
Много, много, много благодаря, Вили! Дано програмирането преди всичко да е по силите на учителите като мен!
Както изглежда, тази учебна година май ще водя СИП ИТ с 4. клас, понеже от ръководството ме попитаха дали имам правоспособност и дали искам да взема тези часове. Само че четвъртокласниците не са имали информационни технологии в предишните класове, затова ще трябва заниманията да се прецизират спрямо възраст, от една страна, и ниво на обучение - от друга.
# | от Vili Dafcheva на 25 юли 2014, 22:37
Поли, понеже съм минала нивата и на трите предложения, смея да твърдя, че в случая има стъпаловидно нарастване на трудността. И при трите първите няколко нива са много лесни, след което квестовете (задачите) се усложняват постепенно. Въвеждат се понятия от програмните езици, които децата възприемат сравнително лесно като на игра. Зарибявка е. Моят съвет е ако имаш време, да видиш ънплъгт дейностите (дейности, свързани с програмирането, но без да включват използването на компютър) в code.org, които също си заслужават. Ще се изненадаш :) приятно. Те са достъпни ако си се регистрирала като учител. Ако code.org не ти допада, избери codeMonkey. 30 задачки, които са забавни. И code.org и codeMonkey позволяват следене на напредъка чрез регистрация.
# | от Vili Dafcheva на 25 юли 2014, 23:28
Тъкмо си получих оторизацията да извършвам одобряване на българския превод на code.org . Ако се напъна още малко, квестовете отново ще са на български език! :) Още само 8 процента за превеждане и 100% за одобряване. .... Чакайте новини.
# | от queen_blunder на 25 юли 2014, 23:38
Поздравления за оторизацията! Ще чакаме новини за напредъка ти. Ако интерфейсът е на български език, обучението ще е далеч по-лесно.
Благодаря за съветите, Вили! Сигурно ще избера code.org заради превода.
# | от Vili Dafcheva на 26 юли 2014, 10:22
Не очаквай много! Шест ентусиасти сме се заели да превеждаме почти на сляпо(част от квестовете не бяха готови, когато съдържанието беше предоставено за превод), но докато превода не се пусне на сайта едва ли може да се отстранят както трябва всички разминавания, неточности и ....... А американците искат 100% одобряване на превода преди качване в сайта! :( Ще видим какво ще излезне...Гарантирам само, че ще е по -смислено отколкото машинен превод. :)
# | от stefanov на 27 юли 2014, 13:41
Вили, сайтовете codemonkey и code имат ли регистрация за учители, за да е удобен достъпа ни.
Предвиждам няколко занятия с програмиране по УСПЕХ ИТ, а сферичен робот едва ли ще ми купят...
# | от Vili Dafcheva на 27 юли 2014, 14:03
codemonkey е сравнително нов продукт и за сега акаунт за учител и училище се предвиждат в бъдеще.
При code.org всичко това е налице заедно с подробно проследяване успеха на учениците. Учителят се регистрира в системата, създава клас/класове и генерира код за класа. Кодът ги асоциира с класа, към който принадлежат. Учениците влизат с кода, като си избират име и парола. Учителят има достъп до специална страница със подробна статистика. А сега виждам, че е пусната възможност учителят да създава помощни видеота с подсказки и съвети как се минава нивото. Много стойностен проект!
# | от stefanov на 27 юли 2014, 14:55
Открих го - http://learn.code.org/users/sign_up?user%5Buser_type%5D=teacher но докато го намеря два имейла отидоха с регистрации на ученици.
# | от stefanov на 27 юли 2014, 15:54
Определено Code е по-добре обмислено - ядосани пилета гонят прасета, зомбита търсят слънчогледи и... има сертификати за завършен курс. За колко време се предвижда да се премине през всички нива?
Определено ще трябва да превеждам от руски пред учениците, ако не стартира бг-версията, тъй като сме френски клас и едва ли ще се ориентират сами на английски.
# | от Vili Dafcheva на 27 юли 2014, 16:42
Напълно си прав! Преводът е на 100%. Одобрението го докарах на 37%. Притесняват ме някои особености при превода, в които не съм уверена че са напълно точни, но това е....
Ако някой иска да се включи - https://crowdin.net/project/codeorg/invite
Търсете в дъното българският флаг. Гласуването за преведени фрази ще е полезно. Ако имате по-добър превод - добавяйте.
Преведени са и новите 3 раздела, които можете да видите на - http://learn.code.org/beta И те са страхотни!
Трябва да си помогнем сами...
# | от stefanov на 27 юли 2014, 18:20
Ще се включа да гласувам, най-вече за печатни грешки, ако открия. crowdin е системата за превод и на ClassDojo - много добре направена система...
При превода насляпо няма как да се види как ще изглежда, но щом ти одобряваш, сигурно по-лесно ще може да се коригира после.
# | от Vili Dafcheva на 27 юли 2014, 20:41
Стефан(ако разрешиш на име), "Час програмиране" (първите 20 квеста) е предвиден за преминаване за един астрономически час. Ако децата са регистрирани, не е необходимо да се бърза, тъй като напредъкът им се запазва. След като си се регистрирал като учител, си видял и К 8 предизвикателствата.
Трябва да ги прегледаш и да прецениш, кои вършат работа за по-малки ученици. Някои от квестовете с Фермерът и Артистът също са подходящи. Първи и втори раздел от от новите бета също могат да се погледнат и да прецениш какво да ползваш. Там ще видиш и нови ънплъгт дейности. Те са за разнообразяване на темите.
# | от galina welinova на 28 юли 2014, 16:41
Благодаря, Вили. Определено е страхотна заигравка, приятна и предполагам увличаща за децата.
Благодаря за подсказката как да разнообразим часовете и да развием логиката на децата.
# | от Vili Dafcheva на 28 юли 2014, 17:29
Одобрението е доведено до 55 процента. Преработвам почти напълно превода...сравнявайки го с руския и немския за уточняване, но съм решена да пусна българския на сайта, и след това ще предоставя възможността на други колеги да уеднаквят и изгладят фразите, където е необходимо. Предполагам, че бета курсовете ще стартират официално преди 1 септември, така че ще се постарая да пусна българския до края на месеца, за да може през август, където има неща за дялкане да се набележат и поправят....
# | от stefanov на 29 юли 2014, 20:05
Виждам, че нещата вървят към представяне (защото финал няма)...
Стана ми интересно за какъв обем труд става въпрос. Ако превода се отпечата на хартия с двойно междуредие, шрифт Ариел и височина на буквите 14:
CODE съдържа 19326 думи, което се равнява почти на 90 страници
ClassDojo има 15182 думи, което се равнява на 71 страници
За по-любопитните - http://www.wordstopages.com/
# | от stefanov на 30 юли 2014, 20:09
ScratchJr - програмиране за 5-7 годишни - сега за iOS, по-късно пред тази година за Андроид, а през 2015 година - уебуер
# | от Vili Dafcheva на 01 август 2014, 12:50
Дано да съм лош пророк, но може да се получи като Tynker. Пуснаха го за iOS безплатно, а след време за Андроид само ПЛАТЕНА версия. :(
# | от Vili Dafcheva на 01 август 2014, 13:45
В някакъв вариант, българският е вече въведен на code.org Поставен е варианта от преди 3 дни. Вече има промени по него, но е желателно повече хора да се включат в превода и унифицирането на интерфейса.
Ако сред блогерие тук някой има желание да подобри и оторизира българският превод, да пише на tanyacparker@gmail.com. Таня Паркър е човекът, отговарящ за преводите(пускам адреса на пощата ѝ с нейно знание). Адресът на превода е - https://crowdin.net/project/codeorg Ще се радвам на повече желаещи ентусиасти!
Можете да гласувате за преведени фрази на същия адрес, естествено, след регистрация.
Изкушавам се да си сложа маргаритката и тук....
http://learn.code.org/sh/30728969
# | от Vili Dafcheva на 14 август 2014, 14:34
Една идея за сухо занятие - http://dox.bg/files/dw?a=f1341ec0bd
Ако решите да я използвате - споделете снимки и мнение. Имам още няколко идеи за такива предизвикателства......